Итни бархIи Стэнфордла университетла Медицинала школала гIялимтани диагностикала сагаси гIягIниахъала дураъниличила багьахъур. Илини клеткаби чула жураби хIясибли дуртIес бирули саби. Ил биштIаси чип саби, сабира, гIядатласи принтер пайдалабрили, гъамхIисабли США-ла 1 центлис кабяхъес вируси.
Гьаббашути хIялумцIантани кабилзахъули саби: илини ракла, туберкулезла, ВИЧ-ла ва дуцIар ружерила излуми жявли белгидирнила шайчиб кумекбарес бирар, хаслира гIяшти доходуначилти улкнала зягIиптала. Илдигъунти улкназиб ниъла небшла раклизибикили мицIирли кавлутала лугIи, давлачерти улкназибичиб кIинали камли саби.
ГъамхIисабли мерла заманала 9:30-чиб (02:30 UTC) JAS 39C Gripen урцуси-кабируси сиртличи кабикиб ва баргбердиб. Вачарла шайчирти рейсанас аэропорт гIекIес чебуркъиб.
Пилот чи сайрил кабизахъур. Ил эскадрильяла командир Дилокрит Паттавили увухъун.
Мерла СМИ-ли балахъули саби, аэропортлизи жибарили лябкьуси цIадилшахъантала машина ругбяхъниличила.
28-ра дус виубси Алеш Видаль «Барсу»-лизивад «Севилья»-лизи хIябал вахт гьалав шурухъун. Каталонияла тахшагьарлизи гечиубли гIергъи Видаль клубла 49 хIязлизив виркьиб.
Уайтхолл кьакьализибси, полицияли къараулбируси, премьер-министрла резиденциялизи, Даунинг-стритлизи айцIуси мерличи бяхIчили, къаршидешла балбуц мерла замана 11:00 диркухIели (UTC+1) бехIбихьиб.
11:00-лис гIергъи къаршидешличи дурабухъунтани Уайтхолла северла шайчибяхI гьайбирни гIекIиб.
11:20-личиб полициали къаршидешличи дурабухъунтази тротуарличи чарбухъахъес тиладибариб, къаршидешдирнила ихтиярлара гьундурачиб башни тIашиънилара ургаб цугдеш бихIес гIягIнили  бихниличила бурили.
11:29-ра диркухIели къаршидешдиранти Уайтхолличибад чедибяхI гьайбиуб, Трафальгарла майданна мякьлабад, Стрэнд бетуцили, Олдвичла мякьлабад ва Кингсуэйла чедибяхI, Холборн районна шайчибяхI. Илаб Grand Connaught Rooms гостиницализиб Консервативная партияли сунела ХIебла мажлис дурабуркIулри.
Канадаланничил сайцун дуравхънила Надалла рекорд – 7-2.
Гьалавван Брисбеннизибси турнирличив ил Раоничлис удиикиб.
Цаибил бяхънилизир 76 очко касили, Надалли хIязлизир лерилра очкобала 88% касиб.
ХIязлис гIергъи «ГIянжила пачали» иб: «Ну вахъ разилира бегIлара мягIничерти далдуцунала финаллизи чарухъниличи. Ну ишав сайра, чедиикес кьасбарес багьандан».
«Панамала документуни» – ил, 2016-ибил дусла хIеблизир прессализир дурадухъунти, гъамхIисабли вецIал миллионцад панамала юристунала Mossack Fonseca фирмала документунала цахIнабси у саби.
Документунани чебиахъули саби, налогуни хIедедахъес ва цархIилти кьяйдурти таманхIедарахъес багьандан, вецIнуавра банкли давлачебти клиентунас США-ла доллартала миллигIярдуни дигIяндарахъес кумекбарни.  
Британияла The Guardian газеталис гьанбиркуливан, ил мурадлис пайдаладарибти 1200 къалпти компаниебазирад, гъамхIисабли хIяббутI Deutsche Bank-ли дузахъути сарри.
Лебил дунъякад къаршидешуни детаур, чумал такьсирчидешлис гIергъибиркнира диуб, Исландияла ва Пакистанна правительствобала бурги къуллукъуначибад арбякьун.
Ма Гонконглизив акIуб, Нью-Йоркла университетлизив ва Гарвардла юридическая школализив учIули калун. Муртрил илала Америкализив мурталра хIерирес ихтияр лебсири («грин-карта»). 
Выборти дурадуркIухIели Се викIусири, ибкьси аги бетаалли, Ма улкализивад арукьес вирар или.
Сурат жагали бетаруси Ма пагьмуличивли ахIи, куцличивли имцIали декIарулхъни кабилзахъусири Сени.
Илдигъунти гIяйибтачи хIерхIеили, Китайла материкласи бутIаличил уржибти бархбасунигIевли дураулхъули, Ма гьамадли чедиикиб.
ИшбархIиласи бархIила хIязчи сай – Washington Capitals-лизивадси Алекс Овечкин.
Футболла клуб «Вашингтон» «Атланта Трэшерз»-личи къаршили биркьули, 5-3 лугIиличил чедибикибхIели, илала 2 голра 2 деднира лерри.
Ил бархIехълизиб Овечкинна цаибил голласи беднили командалис чедибдешла гол хиб, сабира сагаси хIязчи Никлас Бекстрёмли дураберкIибси;
Ил бархIехълизиб илала кIиибил мурад сабри вахтлизиб 60-ибил гол, иличивли сай 1995-96-ибти дусмала вахтличирад 60 яра имцIати гол детяхъибси цаибил хIязчи ветарахъуси. Илис гьалаб ил сархибдешличи баибтири Джаромир Джагр ва Марио Лемьо.
Америкала 400 давлачебтала ургаб Баттенни 190-ибил мер буциб. 2008-ибил дуслизиб илала лебдеш США-ла доллартала 2,3 миллигIярдличи абикиб. 
Илини 1950-ибил дуслизиб Виргинна университетла искусствола колледж таманаиб ва ил учреждениела мягIничевси спонсор сайри.
Пунтбиубси замана Иракьла Абу-Грейб туснакълизи цIа удикьуртири.
Америкала бургъантала бекIдешлиу арбякьи, туснакъчибачир дирути зулмурти гьаргдиубхIели, туснакъ вайдешла шайчиб машгьурбиубсири.
2008-ибил дуслизиб Сингапурлизиб бетурхуси Гран-приличив, вяхъибси пит-стоп Фернандо Алонсолис гIергъи, Пике-виштIал бехIемцIлизиикиб. ИлхIели урехихIебирахънила машина пайлалабарес чебуркъиб.
Алонсола гьаларти машинти урехихIебирахънила машиналис гьала шинкIати цIабикьайчи ардякьунхIели, ил чедиикес багьандан гьалавяхIиуб.
2009-ибил дусла Венгрияла Гран-прилис гIергъи Пике-виштIал абзанази керхахъурси ахIенри.
Цаибил самолетли лишаннизи бяхъ чегахъибхIели, илсягIят чебиахъули, дурусли 08:46-личиб лебилра шагьар шипIбяргIиб.
Чула нурани дугила заклизи дяхIчиаибти, шалала кIел хьулчи кадизахъуртири.
Ил мерличир транспортла центрличилти ва байлизиб гьанбиркахънила анхъличилти шел кIялгIя-юрт тIашдалтули сари.
Ил PBS сериалла вецIнукIираличир имцIали «Эммила» наградаби лер ва гIеркъадеш хIясибли ил удибиркули саби чIянкIли «Сезамла кьакьа» ва «Мистер Роджерсла хъа алавла» бикIути сериалтас.
Шоула гьарил бутIа белгиси жузлизибси темалис багъишлабарили бирар ва гIур жура-журала историябачил ил тема хIялумцIурли бирар.
Гьарилра шоули жузла чебкад маслигIят луга, библиотекализи бякьунхIели ил дурхIнас баргахъес багьандан.
WNED Buffalo каналлизивадси (сунезиб Reading Rainbow чебиахъуси) Джон Грантли иб: «Reading Rainbow шоли селис бучIес гIягIнитил дурхIнази чебаахъиб, …бучIниличи диги акIахъуб – илини дурхIни някъбази жуз касахъес ва бучIахъес гьирбариб».
ЦацабехIтала, илдала лугIилизив Джон Грантлара, пикри хIясибли сериал таманбиъни финансуни хIедиъниличил ва багьудила ТВ-программабала бетуц барсбиъниличил бархбасунси саби.
Синоптикунала гъай хIясибли, Каба-Верде островличибад 645 милла (1040 км) гьарахъли бехIбихьибси бурям, дегъла чидил-биалра бутIалис зарал барайчи таманбирар.
Фред ураганна хъярхъдеш гьанна сягIятли 105 миль (165 км) саби, ва ил северо-западла шайчибяхI аркьули саби.
Спутникличирад суратуни кайсни дакIубухъи гIергъи, Атлантикала океанна юглизиб ва востоклизиб илцадра гьарахъли белгибарибси Фред бегIлара цIакьси тропикунала циклон саби, ва хIябъибил халаси бурям саби, сабира западла широтала 35 градусличивад  востоклизибяхIли булхъуси.
1759 дусла сентябрьла 24-личиб Артур Гиннессли 9000 дуслис St James' Gate Brewery бикIуси пиво дируси завод Ирландияла Дублиннизиб ижаралис кайснила вягIда къулбасбариб.
250 дусла гIергъи «Гиннесс» дусли 10 миллигIярд евро (14,7 миллигIярд США-ла доллар) дузахъуси хIекьли халаси компанияличи шурбухъун.
Новая Зеландиялизивадси A1GP командала штурман Джонни Рид, хасси багьахъни хIясибли, Новая Зеландиялизибси 48-ра дус биубси Окленд Харбор Бридж гумиличивад лебтачивалра хъярхъли гьайиубли, историялизи керхур.
«А1 Гран-при»-лизир бутIякьяндешдируси мистер Ридлис Black Beauty бикIуси новозеландиялан машиналичив 160 км/с хъярхъдешличил верхIна гумиличивад гьайиэс имканбакIиб.
Новозеландиялан полицияла радарличил хъярхъдеш умцнила шайчир ва секьяйда хъярхъли мистер Рид гьайииублил белгибирнила къияндешуни лерри, сенкIун Black Beauty машина хIекьли  гIяшси саби. ЧIянкIли гьачамцун полицияли мистер Рид хIисаблизикасиб – ил бетаур илини хъярхъдеш 160 км/с гIяшбарибхIели.
ГIергъити 3 базла бухIнаб 80 бухIнакаибти, хасли гIяйибти чехIедихьили, гьаланачи бухIнайуси туснахъла центрлизибад азадбатуртири.
Иш дусла апрелличиб судья Гленни ил учреждениела чебкад судла къадагъа дураиб. Ил барибсири, катурси судьяли чула чебкад суд хIебарили, саби туснахълизи кабатурли гIергъи 24 сягIятличиб имцIали биубти азадбатес багьандан.
Полицияла комиссарли дихьа кабилзахъуси саби (ил бедлугуси биалли) ва илди буцибси офицерли гьаладихьибти гIяйиблабирниби гьунчидуршути сари. Илала гIергъи гIяйиблабирниби, уцибсила дело бузахъуси штатла компьютертала системализи кадирхьути сари. 
Ил секIал бирухIели, заманара кабилзахъуси саби: такьсирдешличи шакбикIули уцибсилис, гIелайзихIебухили суд бирнила ихтияр гIеббурцес багьандан.
Австралияла казначейли ва Либеральная партияла гьавкья, Премьер-министр Джон Ховардла мерличи вакIес дебали имканси Питер Кастеллони Австралияла атомная энергетика гIеббурцниличила багьахъур.
Господин Кастеллони буриб: атомная энергетика экономикалашал бузес бирусили бетаурхIели, ил пайдалабирниличи Австралия хIядурли биэс гIягIнибиркур. «Эгер ил коммерциялашал гIяхIсили бетаалли, ил нушачиб биэс хIяжатси саби. Цараван буралли, атомная энергетикаличи хьулчиданси къаршидеш агара».
Багьахънибала ANSA агентстволи багьахъурли кьяйда, «полиция зигарбухъунсири, ахъти къуллукъунала чумал адам хъарбарили кабушнили, сенкIун, низам-кьяйда далтахъути органтала пикри хIясибли, мерани дурцнила шайчир таманти дургъби дехIдихьес дирутири.
Полицияли буриб, Ло Пиколло бекI сайри, сенкIун ил Палермолизивси Провенцианола балуй някъ сайри ва сунела халаси опытличибли чедибси наслула бургала ургаб илис хIурмат сархиб, сенкIун илдира Провенцианола политикагIеблири, суненира сецад-биалра сунечила камли балахъули, цазаманализиб сунела хIукуматла души чIумабирахъуси.
Илди бурги Провензанони мутIигIбарибтири, Риинани пачалихъличил дехIдихьибти  дявтас илини ахир кабихьибхIели. Илди дявтачибли 1992-ибил дуслизиб мафияла бекIти чябхъинчиби Джованни Фальконе ва Паоло Борсельино алхунтири.
Apple компанияла гендиректор Стив Джобсли iPhone гьалабирхьухIели, сай сценаличи ацIиб ва ил джинсибала кисализибад дурасиб.
КIел сягIят сай гъайулхъухIели илини багьахъур: «ИшбархIи Apple сунела телефонна чебкад пикрибухъес дигули саби. ИшбархIи нуша историялизи кадурхехIе».
Бразилия дунъяличиб бегIлара халаси римла-католикуналаси улка саби ва Римла-католикунала уммат барсдешагарли улкализир ца жинсла ургар магьардирхьнилис ихтиярлабарниличи къаршили дурабулхъусири.
Бразилияла Миллатласи конгрессли ца жинсла ургар магьардирхьнилис ихтиярбарни вецIал дус хIербирули калун, ва гьанна закон хIясибли илди асудирути сари чIянкIли Риу-Гранди-ду-Суллизир.
Саби лебсигъуна законопроект хIядурбарибсири Сан-Паулула гьалавла мэр Марта Суплисини. Сунези кадикахъибти дарсдешуначилси законопроект гьанна Роберто Джеферсонна някъбазиб саби.
Къаршидеш далахъутала мурад – ноябрьличиб Миллатла конгресслизи бедес багьандан, бахъла тиладила къагъарлиур 1,2 миллион къулбас дучни саби.
Саби дурайънилизибад мяхIкамбиэс, дахъал хъалибаргунани ихтиюртала шайчибси кумек касес дигни гIячихъбиубхIели, мартла 20-личиб ЖамигIятла юридический центр Ист-Бэйлизиб хъалицIала шайчирти шилтахъдешла кьурбунтас гьунибаъни дураберкIибсири.
ХIербирутани чус детаурти дурес бехIбихьибхIели, бутIакьяндешдирути дахъалгъунти хъалибаргунани хапли аргъиб – ОНА-лизирадси Кэролин Уилсон, чула гарантияла взносуни дигIи, шагьарлизирад ребшили риъни.
Lockwood Gardens-лизиб хIербирутала пикри хIясибли, 40 яра гьатIира имцIали хъалибаргуни хъулразибад дурайъниличи бяхIагес бирар, сенкIун илдани багьурли кьяйда, оклендлан хъалицIала администрацияла полицияли Оклендлизирти жамигIятла хъулри ахтардидирули сари, сарира вяшхIедирути мас-мулкла шилтахъдешличил дархдаси диэс асубирути.
Мауи островличибси Дявила гьанбиркахънила стадионничиб бетурхуси ва сунечиб 9 000 адам бируси чебаахъни кьукьяли убкасибсири ва фанатунази чебберхни тиладибарибсири.
БекIбархIиличибад сентябрьла 20-личиб, кьукьяличил бузуси HK Management Inc компанияли селра баянхIебариб ва гIергъила бархIи чебаахъни логистикала сабабтачибли убкасниличила багьахъур.
Грецияла машгьурти юристуни Сакис Кечагиоглоу ва Георг Николакопулос Афинибала Коридаллос туснахълизи бухIнаибтири, сенкIун рушбатуни кайснилизиб ва коррупциялизиб гIяйиблабегIти биъни марбарибсири.
Иличирли Грецияла юристунала цахIнабиклизир халати къалмакъар детаур, сенкIун ардякьунти дусмазир судьябани, юристунани, солиситортани ва адвокатунани дарибти законагар баркьудлуми пуждарни багьандан.
Чумал жумягIла гьалаб, Alpha TV каналличибси сунела машгьурси ТВ-шоулизир журналист Макис Триантафилопулосли баянти дагьахъурхIели, парламентла член ва юрист Петрос Мантувалос сунела къуллукъуначивад арякьун, сенкIун илала аппартла хIянчизарти рушбатуни кайснилизи ва коррупциялизи гъудурбиублири.
Илала дурабадлира, бекI судья Эвангелос Калусис туснахълизив сай ва коррупциялизивра хIяжардешлизивра гIяйибла вегI виъни марбарили саби.
Робертс гъайикIес бекIлил кьабулхIейкиб, сенкIун, илала пикри хIясибли, гIямру алкIули сари, дурхIя убкайснила адаблашалси масъала хIербирухIели, ил мягIничебси суал саби ва асудирути анцIбукьунала хасдешуначила гъайикIни лайикьагарси саби.
Аммаки илини гьалаб бурибси сеналра тикрарбариб – «Уэйдличи къаршиси Роула» дело «ил ванзала дурусбушибси закон саби». Иличибли илини Верховный судла хIукмуртала лаикьдикибдешличи пикри бяхIчиаиб.
Роу гIевурцуси хIукму дурасни сунезибад дигахъуси, гьарилла вегI-вегIла гIямруличи къячхIеркнила шайчибси, бургар или гьанбиркуси ихтиярличи сай вирхнира илини марбариб.
КIиибил мер буцибси Нусалис урегал очкола гьалабухъи, Маручидор бегIлара гьала бакIиб. 
КIелра шали бекIси байхъуфиналлизир гьунидаиб ва 11 очко имцIали «Нуса» чедибухъун.
Илала гIергъи гьалаб-гьалабси финаллизиб Маручидор Кабулчерличибад чедибухъун.
Hesperonychus elizabethae – ил Dromaeosauridae хъалибарглизи кабурхуси саби ва велоцирапторличи гъамси саби.
Тамай пяхIла бакIибси, ванал хIиличилси ва велоцирапторлагъунти никубачилси чебулхъан арцан, бархьли кIел качIаличиб башусири или, гьанбиркусири.
Илала кIиибил ника бегIлара халаси сабри, илбагьандан илис Hesperonychus бихьибсири, суненира «магърибла ника» ибси иргъахъуси.
Бячунси миъла дурарад, уцахънила операция дураберкIахъес аргъла ибкьти шуртIрира диргаладулхъулри.
Питманни, ил агилизиб лябкьуси жумягIличи бикайчи, гIяхIла шайчиб барсдеш хIебирнила гьанбик асубиахъуб.
Питманна пикри хIясибли, буршуси миъла кьадар ва бабздеш, урхьула хурачи гIяярбашутас гIергъити 15 дусла духIнар бегIлара вайти сари.
Джеффри Уиз ва урчIемал алхунтазибад хIябал хIярибирхьухIели, 21-ибил мартличир школализир диубти къяйк-къуйкличил бархбасахъи, ца гьатIи студент уцниличила Ред-Лейклизиб хIербирутала ургаб хабар тIинтIбиуб.
ИшбархIила уцни марбарни ахIенси, хIукуматла вакилтани селра хасли хIебагьахъур.
Иличи хIерхIеили, хIялумцIлала баянти лерсини, Миннеаполислизибси Star-Tribune газетализи багьахъурли кьяйда, ил Луи Журден сайри, Ред-Лейкла кьамла председатель Флойд Журденна 16-ра дус виубси урши.
Гьанналичи бикайчи белгили ахIен, сегъунти гIяйибти чедушилил ва секьяйда урши варгилил, амма федеральный судлизиб балугълахIеибсила чебкад ахтарди бехIбихьили саби.
Людинни биалли багьахъур, харжани камдарес ва цадехI гьатIи выбортачибли афганланти чеимцIаси таваккалдешлизи хIебикахъес багьандан, хIукуматли кIиибил турлизир тIамри дедлугни уркасес пикрибарниличила.
Дипломатунани багьахъурли кьяйда, гIергъиси тур хIяжатли хIебиъни марбарес вирути, Афганистанна конституциялизир даари белгили ахIенти кабизуни даргили сари.
Ил гьалар дагьахъуртачи къаршили кабилзули саби, сенкIун гьалаб кIиибил тур убкасни конституция буънили бетарулри.
Самолёт Иркутсклизи бяхIбиублири ва ил духIнарти гIяскуртала бекIдешлиуб сабри.
ХIялумцIла дураберкIибсири.
1970-ибил дусличибад ИЛ-76 Россияла ва советунала ярагъладарибти цIакьанала мягIничебси бутIа сабри ва арбякьунси базлизиб ил Россиялизиб урехиласи анцIбукьла бутIакьянчили бетаур.
Октябрьла 7-личиб арцес ахъбирухIели мотор декIарбикиб, чилра зараллизихIейкиб. Ил анцIбукьлис гIергъи Россияли къантIси заманалис Ил-76 самолётуни урцахъни тIашаиб.
Фэрбанксличирад (Аляскала штат) югличидяхI цIудара набтла чумал азир баррель дураардякьунхIели, хIукуматли, Трансаляскаласи набтла турбала 800 милла гIеркъаси бутIа гIекIиб.
План хIясибли цIа дилшахънила тяхIяр-кьяйдала ахтарди дурабуркIухIели, хутIличил гIеббурцни тIашбизниличибли, мяхIкамдешла гьадиркуни гьаргдиуб ва Форт-Грилизибси насосла станциялизибад цIудара набт чяхIчербухъун.
Гьадиркуни гьаргдиъниличирли системализиб гъяж гIяшбикиб ва майдайчибси, сунези 55 000 баррель (2,3 миллион галлон) кадурцуси тIакьализи набт чяхIкабухъун.
АрбягI бархIи хIери баайчи тIакьала дягIлибирхъяхъути тIярхъубазибад гьачамлис набт дураарбашулри, асубирар, тIакьа ванадешли гьарзабарнили.
ТIакьнала удибси цархIил тIашиънила кумекла мер, сунези 104 500 баррель кадурцуси, гьачамлис арагIебли пайдалабарили ахIенри.
Телевидениела бархьси эфирлизир баянти лугуси передача, цаибил анцIбукьли бетаур, суненира ахъси къуллукъла Иранна вакилтани санкциябала белгиси асар лебни марбарибси.
Илдази кадурхутири финансунала къадагъала кьяйдурти ва Евросоюзлис цIудара набт бирцнила къадагъа. Илдазибад Иранна экономикали дурабадси хайрила 80 процент кайсусири.
Бара гьалабван ОПЕК-ли гьар базлизиб бируси докладлизиб буриливан, гIергъити кIел вецIал дусла бухIнаб цIудара набт бирцни бегIлара гIяшси даражаличи кабикили саби – бархIилис 2,8 миллион баррелличи бикайчи.  
Улкала БекIси гьавкья аятулла ГIяли Хаменеили, набтлизибадси хъархIердеш «бавван» сипатбариб, сабира 1979-ибил дусличибадси Иранна Исламла революциялис гьалабал дакIубиубси ва сунезибад улка дурабухъес хIяжатси.
Капсула Ванзаличи баили, савли сягIят 5-лис (востокла замана хIясибли) атмосферализи бухIнабухъунхIели, гьанбиркуливан, илини Северная Калифорнияла, Орегонна, Невадала ва Ютла хIербикIутас гьарли-марси шалаличилси спектакль кабирхьу.
Зак байбирхъуси капсулали метеор гьанбиркахъу.
Капсула секундли 12,8 км яра 8 милла хъярхъдешличил башар, Сан-Францисколизибад Лос-Анджелеслизи 1 минутли  баэсван.
Stardust-ли дунъяла сагаси рекорд кабилзахъа ва бегIлара къалабали Ванзаличи чарбухъунси космосла гамили бетарар, сабира 1969-ибил дусла майлличиб Apollo X командала саби-сабил бузуси бутIа чарбулхъухIели кабизахъурси рекордличибад чедибухъунси.
«Ил Калифорнияла северла шайчибси западла урхьудубкад урцар ва Калифорниялара Орегонна байлара зак шалабиру, гIур биалли Невадализибад ва Айдахолизибад Ютализи бяхIбирар», – иб «Стардаст» проектла менеджер Том Даксберини. 
Гьава-аргъла шайчибси Киотла протокол господин Раддани къулбасбарес пикрибарнили, Дархти Штатуни хастили детарахъа, сенкIун гьанна ил вягIда тасдикьхIебарибси цацун улкали бетарар.
Австралияла гьалабла консерватортала правительство Киотла протокол тасдикьбарес кьабулхIебикиб, валлагь, къаркъала га дихниличи цIакьли хъарбикибси улкала экономикалис заралбиру или. Цазаманализир цадехI улкни, Индия ва Китай дурадуршутала кьадарла шайчир кьакьадарибти ахIенри.
Компания eBay-ла историялизиб ил бегIлара халаси тIалаббаркь саби.
Компания хьулбикIули саби хайрила мерани гьарзадарес ва Skype чIумали бузути мер-мусаличиб, масала, Китайлизиб Востокла Европализиб ва Бразилиялизиб машгьурдеш сархес.
Энцелад Е Сатурнла геологиялашал хIяракатчебси ва миъласи мява бетарахъуси биъниличи гIялимти шакбикIули саби.
Энцелад – Бац-берхIила бегIлара шала чардируси секIал саби, илини сунечи чейгути берхIила шалала 90 процент чардирули сари.
Konami хIяз дурайутани ишбархIи Японияла ца газетализиб багьахъурли кьяйда, гIур илдани Six Days in Fallujah хIяз дурахIейу.
ХIязла хьулчи саби Фаллуджу багьанданси КIиибил дергъ, америкалан ва иракьлан цIакьанала ургабси кьяркьси дяви.
Австралияла бархбасла ва СМИ-ла управлениели кабизахъур, видео интернетлизиб чебаахъили биалра, «Халал узини» онлайн-контентла цензурала шайчибси закон хIебуун, сенкIун баягъи мультимедияласи материал «Халал узила» сайтличиб бихIибси ахIенри.
Чебиахънила законни интернет-контент гьунчибуршуси саби, аммаки се интернет-контентлизи халбираллира, ил серверличиб биэс гIягIниси саби.
Найробилизибси (Кения) США-ла посольстволи гьалахили балахъуси кагъар кабяхъиб, сунезибра «Сомалила вайнукьябани» бебкIес хIядурти вайнукьябала кумекличил Кениялизир ва Эфиопиялизир дамаъниби дарес пикрибарниличила.
США-ли бурули саби, у гьанхIебушибсилизирад чуни баян касниличила, сунезибра, Эфиопияла ва Кенияла «машгьурти мер-муса» даргаэс багьандан, бебкIес хIядурти вайнукьяби пайдалабирни гьанбушниличила.
The Daily Show и The Colbert Report-лис жявли гьалаб, 1988-ибил дуслизиб Хек ва Джонсон Мадисоннизибси Висконсинна университетла студентуни сабхIели, илдани печатла издание дураэс пикрибариб, сунезирра сагати хабуртала передачаби ва репортажуни пародиябачил гIердируси.
Саби акIахъубхIейчибад The Onion хабурти гIердируси гьарли-марси империя бетаур, сунезир печатла издание, сайт (октябрьличиб ил сайт 5 000 000 адамли хIербарибсири), вегI-вегIти багьахънибала служба, дуги-хIери бузуси хабуртала сеть, подкастуни ва гьалабван дурабухъунси «Нушала абдал дунъя» бикIуси дунъяла атлас лерси. 
Эл Горли ва генерал Томми Фрэнксли авараагарли чус дигути заголовкибала список бариб (Горла заголовок лебри, сунезибра The Onion-ли багьахъурсири, чеббиркIантала Коллегияла хIукму хIясибли, 2000-ибил дуслизив сай удиикибхIели, Типперличил илала чула гIямрулизиб бегIлара гIяхIси секс лебри или. 
Илдала автортазибад имцIатани гIурхIели Джон Стьюартла ва Стивен Кольберла гIердирути сагати хабуртала передачабачи халаси асар бариб.
Ил культураласи анцIбукьра Бухарестла мэрияла кампанияла бутIа саби, сабира Румынияла тахшагьар творчестволашал цIакьси шагьар бетарахъуси.
Ил шагьар юго-востокла Европализиб цаибил шагьарли бетарар, сунезибра CowParade бетурхуси – жамигIятла искусствола шайчибси бегIлара халаси балбуц. Ил бетурхар иш дусла июнничибад августличи бикайчи.
ИшбархIила багьахънили, ишдусла мартличиб бурибси, чеимцIа вагонти асахъес финансуни декIардирнила шайчибси правительствола кьас даимбирули саби.
ЧеимцIати 300 вагонни вагонтала арагIебси лугIи 1 300-личи абиркахъули саби. Илди асес кьасбарили саби, хIекьли халаси кьакьадешла масъала кункбиахъес багьандан.
Лос-Анджелосла полицияла департаментла вакил Кристофер Гарсиани буриб, такьсирдешличи шакдеш акIубси мурул адам ахтардилиув сай, имцIаливан вандалдешла шайчив ахIи, ихтиярагарли ухIнаухъниличи шакдеш акIубли.
Кьаркьала хIясибли лишан заябиубли ахIенри; ил сага-ункъбарибсири брезентла бутIа пайдалабрили, даршудешла ва уркIила лишантачил, «О» хIярп биштIаси «е»-личи мешубикахъес багьандан.
ХIунтIена чяхIсабиъни бетаурси саби, гIядатлибиубсиличиб Karenia brevis имцIабиънили. Ил тIабигIятлизиб къаршибиркуси ца клеткала урхьула жан саби.
ТIабигIятла аги-кьяйдала асарлиур хIекьли далдикибти шуртIри алкIули сари ва иличирли шинкьарлис чула лугIи хъярхъли имцIабиахъес имканти лугули сари.
Илди шинкьарли нейротоксин дурайули саби, суненира адамтала ва бялихъунала нервабала бузери тIашаэс бируси.
ГIядатлибиубли шиннизир агъулати секIал имцIадиъниличирли бялихъуни дубкIули дирар.
ДягIли яра рамчанани гьаваличи ахъдуцибти нясти шин гьигьдирули, адамтира зараллизибикес бирар.
БегIлара цIакьбиубхIели тропикунала циклон Гонула, сунела у Мальдивтала островтала мез хIясибли «чумиздагла кIарала тавра» ибси иргъахъуси, дягIличилси цIакь сягIятли 240 километрличи (сягIятли 149 милличи) абикиб.
ИшбархIиличи бикайчи дягIла хъярхъдеш сягIятли 83 км абиркулри ва ил гIяшбиркес даимбирниличи бирхауди лебри.  
АрбягI бархIи США-ла Миллатласи баскетболла ассоциацияли (МБА) COVID-19-ла шайчибси урехиличибли чула санигIятласи хIязла вахт тIашчебаиб.
NBA-ли хIукму дурасибсири «Юта Джаз» хIязчилис COVID-19 вирусла тест барили, ил лебли биънила жаваб бакIибхIели.
Илди адитIунти халдарибхIели, бутIни гIяхIцадла гьалаб бетаурли саби, молекулярный баянтала хьулчиличиб гьалаб гьанбиркуливан ахIи.
«Илини иргъахъули саби, гьар секIал гIела дитIакIес хIяжатли биъни» – иб Эфиопиялизибси Рифтла къярдла хIялумцIнила шайчибси Службала гIилмула хIянчизар ва хIялумцIлала кумхаавтор Берхане Асфони.
Гьанналичи бикайчи AOL-ли итмаданти багьахъниби дурхьнила шайчибси службала рынок сунела юрухъличил бикес ва гьалабяхI башахъес бирусири, сенкIун ил США-лизиб тIинтIли пайдалабируси саби.
Ил вягIда кьабулбарили гIергъи илгъуна азаддеш таманкабиэс бирар.
Yahoo! ва Microsoft пайдалабирути цахIнаб касибхIели, AOL-ла клиентунала лугIилис абз акIахъес бирар
Ибкьси агилизиб бедлугуси, Великобританияла правительствола кумек компаниялис бедниличила багьурмад, 2008-ибил дуслизиб Northern Rock банк пачалихъла вегIдешлизи бедибсири.
Британияла банк Northern Rock зараллизибикибсири 2007-ибил дуслизиб ипотекала шайчибси ибкьси аги бетаурхIели, ва илис кумек хIяжатбикиб.
Банк пачалихъла вегIдешлизи бедес гьалаб сэр Ричард Брэнсонни Virgin Group-ла шайзибад гьалабихьибси кьабулбарибси ахIенри. 
2010-ибил дуслизиб банк пачалихъла вегIдешлизи бедлугни бетурхухIели, бузуси бекIси банк Northern Rock Plc «вайси банк» Northern Rock (Asset management)-лизибад декIарбарибсири.
Virgin цахIнабяхъли, арц дузахънила компания кахIесили, чIянкIли «гIяхIси банк» Northern Rock касиб.
Ванзаличи кабиркусиличи адамти хIербикIухIейчибад, гьанна шуйнайс историялизиб, химияла тяхIярли кабизахъурси, марсла гIянжи-къаркъа биънилизи хIисаббируси саби.
ГъамхIисабли далути, ванзаличи кадикибти 24 000 метеоритлизирад чIянкIли 34-рацун детаъни хIясибли марслати сарливан мардарибтири.  
Илди метеоритуназирад вецIнушура ириъла июлличиб биубси метеоритунала забличил дархдалсахъули сари. 
Ванзаличир хIекьли камли къаршидиркути цацадехIти къаркъуби ца унциялис США-ла 11 000-личирад 22 500 долларличи бикайчи багьалис дирцули сари, мургьиличир илди 10-нали дурхъали сари.
Абзанала итогуни хIясибли, гьайбирантала Чемпионатличир 2250 очко адаахъили, Кезеловски чедиухъунсили кавлули сай.
ВерхIел очкола гIелавхъунси, 2243-ра очколичилси Джонсон кIиибил мерличив сай.
ХIябъибил мерличив сай – Хэмлин, сайра гъал очкола гIелакавхъунси, амма Бойерлис шел очкола гьалавси. Кейн ва Трукс-виштIал 5-ибил ва 6-ибил мерличиб саби, 2220 ва 2207 хIясибли очкоби касили.
Стюарт, Гордон, Кенсет ва Харвик саби бегIти зачетуни хIясибси вецIал гIяхIти меранала списоклизиб саби, илхIелира вахтлизир 4 гьатIи абз лерал.
США-ла ВМС-лизиб ил анцIбукьла чебкад ахтарди дурабуркIниличила багьахъур.
Илдани илкьяйдали багьахънилизиб буриб: «Гьанна бусагIят специалистунала команда, гами урехиагарли азадбатести тяхIурти даргес бузули саби».
«Авенджер» журала минаби агардиран гами Палаван островличибси Пуэрто-Принсесализи аркьусири.
Ил Америкала Дархти Штатунала ВМС-ла 7-ибил флотлизи кабурхуси саби ва Япониала Нагасаки префектурала Сасеболизиб мерлабиубси саби.
Мумбаилизиб вайнукьядешла гьужум дураберкIибти 2008-ибил дусла ноябирла 26-личиб лодкаличиб бакIибтири, чучил дарх гранатабира, автоматунира хили. Илдани чумал лишайчи бяхъ чегахъиб, илдала лугIилизиб Чхатрапати-Шиваджи вокзалличи ва машгьурси отель Тадж-Махалличи.
Дэвид Хедлини разведка барнили ва баянти дучнили, «Лашкар-е-Тайба» бикIуси пакистанлан кьукьялизибадти 10 вайнукьяс операция дураберкIес кумекбариб.  
Ил гьужумли Индияла ва Пакиста ургарти бархбасуначи цIакьли асарбариб.
Илди къуллукъла хIянчизарти сунечил бархбашуси илини, Техасла адамтази халкь балтахънила шайчирти далдуцуни дурадуркIниличила буриб.
Перрини дурусли иб: «Иш анцIбукьлизиб тIашсигъуна масъала арзес гIяхIил хIядурдиубти мерани дунъяличир камли сари».
Губернаторли гьатIира багьахъур: «БелгибарибхIели, ишбархIи нушани багьурра, цацабехIти школала гIямрула дурхIни пациентличил бархбикни».
Ил даимиуб ва иб: «Ил анцIбукь масхарала ахIен. Дирхаирая, нушала система илцад гIяхIил бузули саби, сецадла гIягIнили биалра».
Эгер баргибси марбиалли, илини Алленла Мусасила черкадти гехIел дусла умцIлаби ахирличидиркахъу.
Урхьула лутIила картография касили гIергъи, гьарахълабад бузахъуси аппаратла кумекличил гамила бургIлуми даргибтири.
Багьахъурли кьяйда, дунъяличиб бегIлара давлачебтазивад ца сайси, Алленли, сунела дахъалгъунти арц урхьнала хIялумцIлабази кадихьиб ва мурталра дявила историяличи иштяхIли виъни багьандан, сунела вазипа Мусаси бургниличибад бехIбихьиб.
Атлантализиб бирухIели илис критикунани гIяхIси кьимат бедиб ва сагаси тяхIярла шагьарла багьуди багьандан хIурмат-кьиматличи лайикьбикиб.
2009-ибил дуслизиб илис Миллатласи суперинтендантла у бедибсири.
Награда бедлугуси замана Атланта шагьарла школабазир ахтардила хIянчурби ункъдиъни хIисаблизи касибсири.
Илала гIергъи камси замана дикибхIели «Атланта Джорнал Конститьюшн» газетали тестунала масъулти чедиахъуси доклад кабяхъиб.
Отчетлизиб чебаахъили саби, ахтардила хIянчурбала результатуни хIекьли къалабали ункъдиъни ва, гьанбиркуливан, школали сунела духIнарти масъулти гьаргдарни, амма илдачи пикри бяхIчихIеъни.
ИлтяхIярли гIяйиблизиурцуси далилли чебаахъиб, кагъурти къалпдарили диъни, ва 2013-ибил дуслизир Холличи ва 34-ра гьатIи багьудила шайчибти хIякимтачи такьсирти чедихьибтири.
Аги барсбиахъес багьандан, парламентласи законопроект къалабали хIяжатбикили биъни Ирландияла правительстволи чебиахъули саби.
«ЖамигIятласи арадеш хIясиблира, уголовный суданала бузери хIясиблира, гьанна ил закон сецад-биалра къалабали кьабулбарни мягIничебси саби», – иб правительствола пресс-секретарьли.
Заманалис дузахъес асубирути веществоби пайдаладирути адамтала ряхIятти гIямрула чевкад ва, гьанна конституцияла ахIенти дарсдешуни цIакьлизи кадерхурли гIергъи, наркотикуначил дархдасунти судла хIукмуртала чевкад пикрилизиикибдеш аргъахъиб арадеш бихIнила министрли.
Гьалавван ил бархIи, вахтгьалабси хIядурдешла замана, Харке Италияла Коверчанолизив тренировкабачив сайри. АлхIят бархIи «Болонья»-личи къаршили дурабуркIуси хIязлис гьалав ил командала отеллизив калун.
Автобус Миссурилизибси Six Flags St. Louis-лизи аркьули саби, илар музыкантунани хIекьли бахъал адамтала гьалар музыка дирхъути сари.
Къаршибяхъибтала гъай хIясибли, сут бархIи 01:15-ра минутличибра автобус шиниша шала хIясибли аркьухIели, илала гьалаб машина ласбиуб.
Дугели августла 9-личиб Маракотала хIули гъамхIисабли Китайла провинция Фуцзянличибад верхIцIали километрла гьарахъли сабри.
Сегъуна бирарал кабилзахъни хIясибли, тайфун сягIятли 11 километрла хъярхъдешличил КитайличибяхI лябкьули саби.
Фаренгейт хIясибли 90 градусла буцIардешлизиб хIерти пассажиртас шин дедиб.
ЦIа дилшахъантала командала начальник Скотт Коунсли иб: «ИшбархIи Санта-Кларлизиб буцIарси бархIи сабри, 90 градусличи абиркулри».
Сецад-дигара замана, сабира америкалан горкабачив варцурли беркIибси, малхIямли буралли,  дигесси хIебириб. Цаибил адам вагонеткализивад дурасес бегIлара камли ца сягIят арбякьун.
«Формула-1»-ла верхIна чемпион ветаурли, 2006-ибил дуслизиб карьера таманаибси Шумахерли, дяхъибиубси Фелипе Масса варсварес гIягIнисири.
2009-ибил дусла Венгрияла гран-прила абзаначирти бехIемцIлизиб бразилланнис бекIлизи гIяхIцад дяхъибиуб.
БегIла камли, 2009-ибил дусла ахирличи бикайчи Массани чинаралра бутIакьяндешхIедиру.
Премьер-министр Родриго Ариасли буриб, Ариасла тестли кункси тяхIярли вируслизиикни чебаахъиб, или.
Президентла аги кагибси саби, амма ил сунени сай сунела хъулив декIаркаркахъули сай.


